Diari Oficial de la Generalitat Valenciana


Sumari del DOGV 4862, del 14-10-2004 (2004/10592)

DECRET 222/2004, de 8 d'octubre, del Consell de la Generalitat, pel qual es crea un centre específic d'Educació Especial a Elx, per desglossament del Col·legi Públic d'Educació Especial Virgen de la Luz..
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4862

Data del DOGV
:   14-10-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/10220


Data del document
:   08-10-2004

Organisme emissor
:   Conselleria de Cultura, Educació i Esport

Tipus de document
:   Decret

Correcció d'errades

 Descriptors 

:   * Elx
    * ensenyament públic
    * centre d'ensenyament

DECRET 222/2004, de 8 d'octubre, del Consell de la Generalitat, pel qual es crea un centre específic d'Educació Especial a Elx, per desglossament del Col·legi Públic d'Educació Especial Virgen de la Luz.. [2004/N10402]
  
La projecció de les dades censals va aconsellar, en el seu moment, incloure en les previsions del Mapa Escolar de la Comunitat Valenciana la creació d'un institut. En el moment de la redacció del dit mapa, es va acordar crear-lo a l'edifici que albergava el Col·legi Públic d'Educació Infantil i Primària Carles III. L'evolució demogràfica de la població ha fet necessari revisar les previsions inicials i crear en el districte escolar 05 d'Elx, zona Al-3405, un centre específic d'Educació Especial, per desglossament del col·legi públic d'Educació Especial Virgen de la Luz. Este col·legi tenia matriculat, per raons d'escolarització, alumnat per damunt de la capacitat que inicialment se li havia assignat.
  
El Col·legi Públic d'Educació Infantil i Primària Carles III va deixar de funcionar al final del curs escolar 2002/2003, segons el que es va disposar en l'Orde de 22 d'abril de 2003, de la Conselleria de Cultura i Educació, per la qual es modificava el catàleg d'unitats, el de llocs de treball docent, la denominació i altres aspectes de determinats centres docents públics d'Educació Infantil(2n cicle), Educació Primària i Educació Especial, de titularitat de la Generalitat (DOGV de 14.5.03).
  
L'Ajuntament d'Elx ha realitzat les necessàries obres d'adequació de l'edifici escolar, en el marc de col·laboració establit en la disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu i el Reial Decret 2274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
La Inspecció Educativa, de la Direcció Territorial de Cultura, Educació i Esport d'Alacant, i la Direcció General d'Ensenyament han emés un informe-proposta perquè el nou centre es cree per desglossament del Col·legi Públic d'Educació Especial Virgen de la Luz.
  
En aplicació del que establix l'article 13 de la Llei Orgànica 8/1985, de 3 de juliol, reguladora del Dret a l'Educació, i per tal que el centre dispose des de la seua creació d'una denominació específica pròpia, se li assigna la corresponent al carrer en què està ubicat; tot això sense perjuí del que establix l'article 4 del Reglament Orgànic i Funcional de les Escoles d'Educació Infantil i els Col·legis d'Educació Primària, aprovat pel Decret 233/1997, de 2 de setembre, del Consell de la Generalitat (DOGV de 8.09.97).
  
En virtut d'això, de conformitat amb el que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article primer del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre; a proposta del conseller de Cultura, Educació i Esport, després de la deliberació del Consell de la Generalitat, en la reunió celebrada el dia 8 d'octubre de 2004,
  
DECRETE
  
Article 1
  
Es crea, per desglossament del Col·legi Públic d'Educació Especial Virgen de la Luz d'Elx, codi 32779294, el següent centre docent:
  
Província: Alacant
  
Municipi: Elx
  
Codi: 70948275
  
Denominació: Col·legi Públic d'Educació Especial Tamarit
  
Domicili: C/ Tamarit, s/n
  
Codi Postal: 03046
  
Titular: Generalitat
  
Composició: 4 unitats d'Educació Especial
  
Article 2
  
1. El Col·legi Públic d'Educació Especial Tamarit iniciarà les seues activitats el curs escolar 2004/05.
  
2. En el citat curs oferirà 4 unitats d'Educació Infantil, que es desglossen del Col·legi Públic d'Educació Especial Virgen de la Luz, i disposarà dels següents llocs de treball:
  
4 d'Educació Especial, Pedagogia Terapèutica
  
1 d'Educació Especial, Audició i Llenguatge
  
1 d'Educació Especial, Servicis a la comunitat
  
El centre impartirà el programa d'educació bilingüe Programa d'Incorporació Progressiva (PIP).
  
Article 3
  
1. En el curs escolar 2004/2005, el col·legi públic d'Educació Especial Virgen de la Luz queda configurat amb 10 unitats d'Educació Especial.
  
2. Els llocs de treball del centre seran els següents:
  
- 11 d'Educació Especial, Pedagogia Terapèutica
  
- 1 d'Educació Especial, Audició i Llenguatge
  
- 1 d'Educació Primària, Educació Física
  
DISPOSICIONS ADDICIONALS
  
Primera
  
El que establix el present decret s'inscriurà en el Registre de Centres Docents de la Comunitat Valenciana.
  
Segona
  
El personal docent amb destinació definitiva al Col·legi Públic d'Educació Especial Virgen de la Luz que, com a conseqüència del desglossament, s'adscriga al centre que es crea per mitjà d'este decret, mantindrà l'antiguitat que posseïa en el seu centre d'origen, en aplicació del que establix la disposició addicional sèptima, 3) del Reial Decret 2112/1998, de 2 d'octubre, pel qual es regulen els concursos de trasllats d'àmbit nacional per a la provisió de places corresponents als cossos docents, (BOE de 6.10.1998).
  
Tercera
  
La Direcció Territorial de Cultura, Educació i Esport nomenarà l'equip directiu del centre, de conformitat amb el que establixen els articles 80, 4) i 91.2 de la Llei Orgànica 10/2002, de 23 de desembre, de Qualitat de l'Educació.
  
DISPOSICIONS FINALS
  
Primera
  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenvolupament del que establix este decret, així com per a modificar, si és procedent, la configuració del centre.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana. No obstant això, pel que fa al nomenament de l'equip directiu, els seus efectes s'entenen referits a l'inici del curs escolar 2004/2005.
  
València, 8 d'octubre de 2004
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ALEJANDRO FONT DE MORA TURÓN